ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-21419/5-2018

16.01.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1677/2017 (1393/2017), за набавку услуга: Редовни годишњи сервис ВН електромотора- ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊА**:

1. Да ли се као средство осигурања тражбине може користити само мјеница или може и банкарска гаранција или бјанко задужница?
2. Да ли су овјерени пријеводи референци о извршеним пословима довољни доказ о пруженим услугама односно да ли овјерени пријеводи могу замјенити образац 6 ТД (Потврду о референтним набавкама) пошто се у том образцу траже податци који су већ наведени у потврдама (референцам) којима наручитељи потврђују да је понуђач уредно извршио услуге на пословима које је обављао?
3. Да ли прилог 2 и 3 ТД (Мјенично писмо) морају бити попуњени иако се доставља оригинал мјеница односно ако буде допуштена банкарска гаранција као средство осигурања тражбине дали је потребно попуњавати те образце у том случају?
4. Да ли сви прилози у понуди морају бити на ћириличном писму или могу бити на латиници и ако могу који су прилози прихватљиви на латиници?
5. Додатни увијети тендерске документације који се односе на људске ресурсе да ли се умјесто Уговора о раду као доказа да су радици запослени код понуђача може доставити овјерена Изјава понуђача којом јамчи да су радници његови запосленици а у случају одабира понуђача као најповољнијег онда се уговори као доказ могу доставити накнадно. Овај захтјев постављамо из разлога што уговори о раду представљају повреду пословне тајне пошто садрже информације о плаћама и другим бенефитима сваког појединог радника те се као такви не смију достављати другим правним или физичким особама. Сматрамо како би овјерена Изјава понуђача требала бити довољан доказ о радно-правном статусу у којем се налазе радници и понуђач.

**ОДГОВОРИ:**

* 1. Може се као средство финансијског обезбеђења доставити банкарска гаранција за озбиљност понуде и за добро извршење посла.
  2. Оверени преводи референци о извршеним пословима су довољан доказ и могу заменити референтну потврду-Образац бр. 6 само уколико садрже све податке захтеване референтном потврдом-Обрасцем бр. 6. Уколико не садрже све податке захтеване референтном потврдом-Обрасцем бр. 6, понуда ће бити одбијена као неприхватљива.
  3. Уколико се као средство финансијског обезбеђења доставља меница за озбиљност понуде потребно је доставити и менично овлашћење-Прилог бр. 2. Менично овлашћење-Прилог бр. 3 доставља само изабрани Понуђач уколико достави меницу задобро извршење посла. Уколико се као средство финансијског обезбеђења доставља банкарска гаранција, није потребно доставити менична овлашћења.
  4. Понуда и документи могу бити и на латиници и ћирилици али морају бити на српском језику како је одређено конкурсном документацијом.
  5. Наручилац остаје при својим условима и доказима везаним за кадровски капацитет. Не може се доставити Изјава понуђача којом јамчи да су радници његови запослени. Информације о платама и другим бенефитима сваког појединог радника можете означити као поверљиве у складу са тачком 6.18. Упутства понуђачима како да сачине понуду, или их замаскирати (прецртавањем, сенчењем итд...).

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*

КОМИСИЈА